Sawise mbayar sewane playstation menyang kasir lan pamitan, bocah lima banjur ndhabyang-ndhabyang Doni mulih nyang omahe. Untung omahe Doni ora adoh karo kios playstation, mung kira-kira 200 meter, dadi lakune bocah-bocah kuwi ora suwe wis tekan. Neng ngarep omah wis diadhang bapake Doni sing kebeneran pancen arep nggoleki Doni amarga ngerti yen lungane Doni mau durung kober mangan dhisik, katitik sega sing wis dikokohi jangan lan lawuh isih wutuh.